b'\n_START_ARTICLE_\nGabrielle Meyer\n_START_PARAGRAPH_\nGabrielle Mor\xc3\xa8re (o.s. Meyer, s. 10. toukokuuta 1947 Toulouse, Haute-Garonne, Ranska) on entinen ranskalainen pikajuoksija._NEWLINE_Gabrielle Meyer osallistui arvokilpailuihin ensimm\xc3\xa4isen kerran 19-vuotiaana Budapestin EM-kilpailuissa 1966. Tuolloin h\xc3\xa4n sijoittui 4 \xc3\x97 100 metrin viestijuoksussa kahdeksanneksi ajalla 45,7\xc2\xa0s sek\xc3\xa4 karsiutui 200 metrin juoksun v\xc3\xa4lieriss\xc3\xa4 ajalla 25,2\xc2\xa0s ja 100 metrin juoksun alkueriss\xc3\xa4 ajalla 12,2\xc2\xa0s. M\xc3\xa9xicon 1968 olympialaisissa h\xc3\xa4n sijoittui viestiss\xc3\xa4 kahdeksanneksi ajalla 44,2\xc2\xa0s ja karsiutui 100 metrin puoliv\xc3\xa4lieriss\xc3\xa4 ajalla 11,6\xc2\xa0s. Ateenan EM-kilpailuissa 1969 h\xc3\xa4n oli viestiss\xc3\xa4 nelj\xc3\xa4s ajalla 44,6\xc2\xa0s ja 200 metrill\xc3\xa4 viides ajalla 23,7\xc2\xa0s. Helsingin EM-kilpailuissa 1971 h\xc3\xa4n sijoittui viestiss\xc3\xa4 seitsem\xc3\xa4nneksi ajalla 45,5\xc2\xa0s ja karsiutui 200 metrin v\xc3\xa4lieriss\xc3\xa4 ajalla 24,3\xc2\xa0s._NEWLINE_Meyer voitti Ranskan mestaruuden 100 metrin juoksussa vuosina 1965, 1966 ja 1967 sek\xc3\xa4 200 metrin juoksussa vuosina 1965 ja 1966. H\xc3\xa4n sivusi 200 metrin juoksun Ranskan enn\xc3\xa4tyst\xc3\xa4 23,7\xc2\xa0s lokakuussa 1967 M\xc3\xa9xicossa. H\xc3\xa4n kuului Ranskan enn\xc3\xa4tyst\xc3\xa4 4\xc2\xa0\xc3\x97\xc2\xa0100 metrin viestijuoksussa parantaneeseen joukkueeseen useita kertoja, viimeksi M\xc3\xa9xicon 1968 olympialaisissa.'